इन पेंटिग्स के जरिये कलाकारों ने रेलवे की कई महत्वपूर्ण जानकारियों पर प्रकाश डाला है। इसमें रेलवे के विकास के साथ साथ अजमेर की इमारतें इतिहास तथ्य रेलवे स्टेशन की भव्य इमारत, डीआएम कार्यालय, ब्रिज, सिग्नल, डिब्बे, ट्रेन, वर्कशाप आदि को बखूबी दर्शाया है जोकि एक सराहनीय कार्य है। कहीं इंजन की सिटी बजती दिख रही है तो कहीं इंजन का धुंआ उठ रहा है। कहीं पुल के ऊपर से ट्रेन गुजर रही है तो कहीं गुफा से निकलती ट्रेन दर्शायी है। कहीं घुमावदार कर्व से गुजरती ट्रेन दिखाई है तो कहीं ट्रेन का सफर करते यात्री भी दर्शाये है जिसे देखकर बरबस ही वाह! निकल पड़ता है।